Seba ke bale biancê hêrişanê îşxalî yê dewleta tirke yê vera Herêmanê Pawitişî yê Medya Kampanyaya 'Bi 1.5 mîlyon reyî faşîzmê tirkan rê ney' ê dezgehanê kurdan ê Almanya û aktîvîstanê almanan dewam kena.
Kampanya rayberîya Konfederasyonê Komelanê Kurdîstanijan ê Almanya (KON-MED), Yewîya Cinîyan ê Kurdan a Almanya (YJK-E), Women Defend Rojava û RiseUp4Rojava de yena caardene.
Vervatoxa Kampanyaya Women Defend Rojava Tanya Berger ard ziwan ke ê armanc kenê ke derheqê hêrişanê dewleta tirke de rayaumûmîye agahdar bikerê. Tanya vat: ''Nê hêrişî nênê qebulkerdene. Ma do nika ra pey zî vejîyê meydanan û nêrazîbîyayîşê xo bimojnê.''
Vervatoxa Kampanyaya Riseup4Rojava Lisa Schelm zî venga hêzanê demokratîkan da ke vera hêrişanê Tirkîya têbigêrê. Lisa vat: ''Ma do pê têkoşînê xo yê hemparî, faşîzmî çin bikerê.''
Çarçewa kampanya de hewteyêk 93 hezar vilawekê serê faşîzmê tirkî ameyî vilakerdene.
